Eftir andlát föður síns í Mexíkó þá ákveður hinn feimni og óöruggi ungi maður , Stéphane Miroux , að koma til Parísar og vera hjá móður sinni , ekkjunni Christine . Hann fær leiðinlegt starf hjá fyrirtæki sem býr til dagatöl , og verður ástfanginn af heillandi nágranna sínum Stéphanie . En það er ekki auðvelt að ná ástum hennar , og eina leiðin sem ... Lesa meira Eftir andlát föður síns í Mexíkó þá ákveður hinn feimni og óöruggi ungi maður , Stéphane Miroux , að koma til Parísar og vera hjá móður sinni , ekkjunni Christine . Hann fær leiðinlegt starf hjá fyrirtæki sem býr til dagatöl , og verður ástfanginn af heillandi nágranna sínum Stéphanie . En það er ekki auðvelt að ná ástum hennar , og eina leiðin sem hann finnur til að sætta sig við lífið sem hann lifir , er að flýja inn í draumaheima .... minna Það var mjög ánægjulegt að fá þann möguleika að sjá loksins þessa mynd í hvítu tjaldi í föruneyti bíópopps og kóladrykks - en hún semsagt kom út á síðasta ári og er orðin fáanleg á DVD-disk á netverslunum fyrir þónokkru , t.d. Amazon . En nóg um það , leikstjórinn Michel Gondry hefur á undanförnum árum skapað sér sess á meðal fremstu tónlistarmyndbandaleikstjóra heims , en það var 2004 sem hann kom sér almennilega á kortið með myndinni Eternal Sunshine of the Spottless Mind eftir handriti sem hann samdi ástam séníinu Charlie Kaufman . ' The Science of Sleep' er í raun mjög rökrét þróun frá henni ; að leika sér svolítið með óraunveruleikan . Myndin segir sögu ungs mannsa , Stéphan ( leikinn af Gael Garcia Bernal ) sem flytur til Parísar til móður sinnar eftir lát föður síns og fær drepleiðinlega vinnu hjá fyrirtæki sem framleiðir dagatöl . Snemma kynnist hann svo nágrannakonu sinni , Stéphanie ( Charlotte Gainsbourg , dóttir Serge ) og verður til undarleg vinátta / ástarsamband á milli þeirra . Það sem er þó vandamál Stéphan er það , að hann lifir lífi sínu í draumum sínum og tekst þannig á við vandamál sín . Auk þess á mjög erfitt með að gera greinarmun á milli þessa , hvort hann sé í raun vakandi . Þetta er mjög snjallt stílbragð Gondry , áhorfandi getur aldrei verið viss um hvað er að gerast í raun og veru og hvað er draumur . Þegar í ljós kemur svo að draumurinn er draumur , notar Gondry mikið stop-motion-tækni , svona til að undarstrika draumkenndina - og kemur það mjög vel út . Allskonar saumaðar fígúrur , úrklippur og leir . Myndin er því mikið sjónrænt listaverk - myndatakan til fyrirmyndar og klipping skemmtileg . Myndin er drepfyndin , og er persónan Guy sennilega sú sem ber þá fyrst að nefna - alveg fáránleg týpa . Stéphan er þó dýpri karakter ; óöruggur , viðkvæmur , tilfinningaríkur og á einstaklega auðvelt með að koma sér í slæma aðstöðu . Það er marg fleira sem má týna til ; sándtrakkið er virkilega flott , handritið vel skrifað ( það er á þremur tungumálum og magnað að það skuli ganga upp ) og leikurinn góður ( þá sérstaklega Gael Garcia sem stendur upp úr í túlkun sinni á sérvitringnum ) . Ég mæli eindregið með að fólki kíkji á þessa mynd - án efa besta mynd sem hefur komið í bíó á þessu ári . Lausa við klisjur og leiðindi . Frumlegt og virkilega flott !